Daniël Cornelis Boonzaier

Daniël Cornelis Boonzaier (bekend as D.C. Boonzaier of D.C. Boonzaaier; 1865–1950) was 'n Suid-Afrikaanse kunstenaar en spotprenttekenaar wat waardering van binne en buite Suid-Afrika ontvang het. Oor sy loopbaan van 50 jaar het hy 'n merkwaardige reeks karikature en politieke spotprente gelewer. Hy was bekend as Die Burger se spotprentkunstenaar en veral as die skepper van Hoggenheimer. HAT Taal-en-feitegids, Pearson, Desember 2013,  Sy opvolger by Die Burger was T.O. Honiball.

 Lewensloop 
duimnael|links|Adv. Tielman Roos en 'n karikatuur van hom deur D.C. Boonzaier.

Boonzaier is op 11 November 1865 op 'n Karoo-plaas buite Carnarvon gebore. Hy word arm groot, maar slaag daarin om homself te kwalifiseer. Hy kry werk in die Kaapse Staatsdiens, en publiseer sy eerste spotprent in 1884.

duimnael|Karikatuur van ds. Herman van Broekhuizen.

In 1889 bedank by van die staatsdiens om 'n professionele spotprenttekenaar te word. Sy prente is in verskeie publikasies in die Kaapkolonie, insluitend die The Cape en The Owl, gepubliseer. In 1903 word hy die eerste permanente spotprenttekenaar van 'n Suid-Afrikaanse koerant (South Africa News).

Boonzaier was Die Burger se spotprenttekenaar sedert die stigting daarvan 1914 tot 1940. Van sy beroemdste skeppings was die miljoenêr, Hoggenheimer, as die inkarnasie van die Johannesburgse mynmagnaat en bobbejaan, Kees, op sy paal wat Suid-Afrika simboliseer.Ensiklopedie van Suidelike Afrika, Eric Rosenthal, 1967.

Sy seun was die skilder Gregoire Boonzaier. Hy was ook die mentor van jonger kunstenaars soos Pieter Wenning.

Boonzaier is op 20 Maart 1950 in Kaapstad oorlede. Hy was 84 jaar oud.

 Verwysings 

Kategorie:Suid-Afrikaanse strokiesprentkunstenaars
Kategorie:Suid-Afrikaanse spotprentkunstenaars
Kategorie:Geboortes in 1865
Kategorie:Sterftes in 1950